钦定古今图书集成/明伦汇编/闺媛典/第180卷 > 张斯文妻邝氏
## 钦定古今图书集成/明伦汇编/闺媛典/第180卷 > 张斯文妻邝氏

按《畿辅通志》：“邝氏，张斯文妻，河间府人。年二十二，适
斯文。逾年，斯文兄斯美夫妇相继死，遗三孤。斯文顾
邝曰：‘三侄将孰归’？氏曰：‘是责在我’。乃抚之，爱甚笃。未
几，斯文亦亡，邝无出。或劝其他适，邝叱之曰：‘夫以侄
托我，负之不义。使三侄流离夫家，无后，不仁。不仁不
义非人矣，何以立于天地之间’？”卒养三侄成人。娶妻
生子，手抱《曾元》。年九十馀卒。